ভারুচ জেলা

ভারুচ হল (পূর্বে সাধারণত  বারোচ  নামে পরিচিত) ভারতের গুজরাত রাজ্যের   গুজরাত উপদ্বীপের দক্ষিণ অংশে পশ্চিম উপকূলের একটি জেলা। এটি বৃহত্তর বস্টনের আকার এবং জনসংখ্যার সাথে তুলনীয়। নর্মদা নদী এই জেলার মধ্যে দিয়ে বয়ে গিয়ে খাম্বাত উপসাগরে পড়েছে ও সেই জাহাজ বন্দরের মাধ্যমে ভারতীয় উপমহাদেশের মধ্য এবং উত্তর অংশে অবস্থিত রাজ্য ও সাম্রাজ্যগুলির ভারতের মূল ভূখণ্ডে যোগাযোগের সুবিধা হয়েছে।

ইতিহাস

ভারুচ শহরে ও এর আশেপাশের অঞ্চলে — আজকের জেলা, অনেক পুরাকীর্তির সাক্ষী। এটি একটি প্রধান জাহাজ তৈরি কেন্দ্র এবং পাশ্চাত্যের সঙ্গে প্রাক-কম্পাস উপকূলীয় বাণিজ্য পথে গুরুত্বপূর্ণ সমুদ্র বন্দর ছিল, সম্ভবত ফারাওয়ের সময় থেকেই নিয়মিত এবং অনুমানযোগ্য মৌসুমি বায়ু বা গ্যালি (জাহাজ) এর ব্যবহার করা হত। দূর প্রাচ্য থেকে (বিখ্যাত মশলা এবং সিল্ক বাণিজ্য) অনেক পণ্য সেখানে পাঠানো হত জাহাজের মাধ্যমে, বার্ষিক মৌসুমি বায়ুর জন্য এটি বেশ কয়েকটি মূল স্থল-সমুদ্রের বাণিজ্য পথের প্রান্তীয় বিন্দু হয়ে দাঁড়িয়েছিল এবং ভারুচ অবশ্যই ইউরোপিয়ান মধ্যযুগের শেষের দিকে  গ্রীক, বিভিন্ন হাখমানেশি সাম্রাজ্য এবং  রোমান প্রজাতন্ত্র এবং সাম্রাজ্যে এবং অন্যান্য পশ্চিমী সভ্যতার কেন্দ্রগুলিতে পরিচিত ছিল। আবিষ্কারের যুগের শুরুর পরে, গভীর সমুদ্র ধরে জাহাজে যাওয়া ধীরে ধীরে গুরুত্ব হারাতে আরম্ভ করেছিল, কারণ বেশ কিছুটা উত্তর দিকে যেতে হত, যে জন্য সমুদ্রতীর ধরে যাওয়া খুব সুবিধাজনক ছিল না।

বিভাগসমূহ
প্রশাসনিকভাবে, এটিতে ভারুচ, আঙ্কলেশ্বর, হানসোট, জাম্বুসর, ঝগড়িয়া, আমোদ, নেত্রং, ভালিয়া এবং ভাগ্রার তালুক (প্রশাসনিক মহকুমা) রয়েছে। এটিতে ভারুচ শহরও রয়েছে।

জনসংখ্যার উপাত্ত
২০১১ সালের আদমশুমারি অনুসারে ভারুচ জেলার জনসংখ্যা ১,৫৫১,০১৯ জন, গ্যাবন বা মার্কিন যুক্তরাষ্ট্রের হাওয়াই এর জনসংখ্যার প্রায় সমান। জনসংখ্যার ভিত্তিতে এটি ভারতে ৩২১তম স্থান পেয়েছে (মোট ৬৪০ জেলার মধ্যে)। জেলার জনসংখ্যার ঘনত্ব  । এর জনসংখ্যা বৃদ্ধির হার ২০০১ - ২০১১ এর দশকে ১৩.১৪% ছিল। ভারুচে প্রতি এক হাজার পুরুষের জন্য ৯২৪ মহিলা (লিঙ্গ অনুপাত) রয়েছে এবং সাক্ষরতার হার ৮৩.০৩%।

২০১১ সালের ভারতের জনগণনা অনুসারে, জেলার জনসংখ্যার ৯০.০২% গুজরাতিতে, ৬.৯৭% হিন্দিতে, ১.১৩% মারাঠিতে, ০.৫৭% উর্দুতে এবং ০.৪১% ভিলি ভাষায় তাদের প্রথম ভাষা হিসাবে কথা বলে।

সংস্কৃতি

উল্লেখযোগ্য ব্যক্তিত্ব
 আব্দুলাহাদ মালিক আইপিএলে রাজস্থান রয়্যালসের ক্রিকেটার।
 অ্যাডাম প্যাটেল, ব্ল্যাকবার্নের ব্যারন প্যাটেল ইউকে হাউস অব লর্ডস।
 আহমেদ প্যাটেল ভারতীয় জাতীয় কংগ্রেসের একজন সংসদ সদস্য
 অধ্যাপক আলিমুদ্দিন জুমলা একটি নামী লন্ডন বিশ্ববিদ্যালয়ের বহু-পুরস্কারপ্রাপ্ত (ঔষধ) চিকিৎসক। (ইউনিভার্সিটি কলেজ লন্ডন)
 বলবন্তরায় ঠাকুর (১৮৬৯–১৯৫২) কবি। জন্মগ্রহণ ভারুচ। উল্লেখযোগ্য রচনাগুলি - ভঙ্কার (১৯১৮; ধারা পহেলি) ভাঙ্কার (১৯২৮; ধারা বিজি) মহারা সনেট (১৯৩৫)।
 ফারুক শেখ অভিনেতা, টিভি উপস্থাপক এবং লোকহিতৈষী। পৈতৃক গ্রাম হানসট।
 কানাইয়ালাল মানেকলাল মুন্সী (১৮৮৭-১৯৭১) ভারতের স্বাধীনতা আন্দোলনে কর্মী, রাজনীতিবিদ, লেখক এবং শিক্ষাবিদ। জন্ম ভারুচ শহর।
 মুনাফ প্যাটেল ভারতীয় ক্রিকেট দলের পেস বোলার। ২০১১ সালে এম. এস. ধোনির অধিনায়কত্বে তিনি বিশ্বকাপ বিজয়ী ভারতীয় দলের অন্যতম ছিলেন। তিনি প্রথম মরসুমে রাজস্থান রয়্যালসের হয়ে আইপিএল খেলেছিলেন, পরে তিনি মুম্বই ইন্ডিয়ান্সের হয়েও খেলেছিলেন।
 প্রবোধ দিনকাররাও দেসাই, হিমাচল প্রদেশের ভারপ্রাপ্ত রাজ্যপাল এবং ভারতের বিভিন্ন উচ্চ আদালতের প্রধান বিচারপতি।
 ক্ষিতিজ আর. ব্যাস, বোম্বে উচ্চ আদালতের প্রধান বিচারপতি।
 রশিদ প্যাটেল, প্রাক্তন ভারতীয় বামহাতি সীম বোলার। জন্ম ভারুচ।
 ত্রিভুবনদাস লুহার (১৯০৮–১৯৯১) কবি। জন্ম মিয়ামাতার।

তথ্যসূত্র

গুজরাতের জেলা
ভারুচ জেলা